  Майя Бывальцева 25-тӥ шуркынмонлы Удмуртиын коронавирус инфекциен черлан 162 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс пӧлын Ижкарын 92 улӥсьёс, Сарапулын – 15, Можгаын – куать, Воткаын, Пичи Пурга ёросын – быдэн вить, Каракулино, Кизнер, Сьӧлта, Сарапул, Шаркан ёросъёсын – быдэн ньыль, Глазкарын, Ува, Красногорск ёросъёсын – быдэн куинь, Алнаш, Дэри, Камбарка, Сюмси, Эгра ёросъёсын – быдэн кык. 112 адями йӧназ. Кык мурт улонысь кошкиз – воргоронъёслы 47 но 70 арес вал Туннэ нуналлы Удмуртиын выль коронавирус инфекциен черлан 12 сюрс 679 учыр лабораториосын зэматэмын. 10 сюрс 97 адями йӧназ, 212 мурт кулӥз. Та дыре 180 висисьёслэн тазалыксы секыт лыдъяське. Оглом элькунын коронавируслы 628 сюрс 801 эскеронъёс ортчытӥзы, берло нуналэ – 2 сюрс 797.  Тегъёс: Тазалык Ижкар висён Удмуртия коронавирус  